Jelgavā, 2021.gada 25.februārī (prot. Nr.3, 1p.)

**JELGAVAS PILSĒTAS PAŠVALDĪBAS 2021.GADA 25.FEBRUĀRA**

**SAISTOŠIE NOTEIKUMI NR.21-5**

**„GROZĪJUMI JELGAVAS PILSĒTAS PAŠVALDĪBAS 2018.GADA 22.MARTA SAISTOŠAJOS NOTEIKUMOS NR.18-8 „PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ””**

 *Izdoti saskaņā ar*[*Sociālo pakalpojumu un
sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*3.panta*](https://likumi.lv/ta/id/68488-socialo-pakalpojumu-un-socialas-palidzibas-likums#p3)*trešo daļu,
Ministru kabineta 2003.gada 27.maija noteikumu Nr.275
"*[*Sociālās aprūpes un sociālās rehabilitācijas pakalpojumu
samaksas kārtība un kārtība, kādā pakalpojuma izmaksas
tiek segtas no pašvaldības budžeta*](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...)*"*[*6.punktu*](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...#p6)

1. Izdarīt Jelgavas pilsētas pašvaldības 2018.gada 22.marta saistošajos noteikumos Nr.18-8 „Par sociālajiem pakalpojumiem Jelgavas pilsētas pašvaldībā” (Latvijas Vēstnesis, 2018, 74. nr., 2019, 81. nr., 252. nr.), turpmāk – noteikumi, šādus grozījumus:
	1. Papildināt ar 5.1 punktu šādā redakcijā:

“5.1 Deinstitucionalizācijas programmas ietvaros, ievērojot Eiropas Savienības fondu finanšu papildināmības principu, piemērojot individuālo pieeju katra sociālās rehabilitācijas pakalpojuma sniegšanas reižu skaita noteikšanai un saskaņā ar sociālā darbinieka atzinumu par sociālā pakalpojuma nepieciešamību, līdz 2023.gada 31.augustam nodrošina:

5.1 1.bērniem ar funkcionāliem traucējumiem sabiedrībā balstītos sociālos pakalpojumus, tajā skaitā sociālās rehabilitācijas pakalpojumus, ne vairāk kā 100 (viens simts) sniegšanas reizes;

5.1 2. pilngadīgām personām ar I vai II invaliditātes grupu ar garīga rakstura traucējumiem sabiedrībā balstītos sociālos pakalpojumus, tajā skaitā sociālās rehabilitācijas pakalpojumus, ne vairāk kā 50 (piecdesmit) sniegšanas reizes gadā vai ne vairāk kā 30 (trīsdesmit) sniegšanas reizes gadā, ja persona saņem grupu dzīvokļa un dienas aprūpes centra pakalpojumu.”.

* 1. Papildināt ar 13.15.1apakšpunktu šādā redakcijā:

“13.15.1 silto smilšu nodarbību pakalpojums;”.

* 1. Izteikt 93.6 punktu šādā redakcijā:

 “93.6 ABA pakalpojumu nodrošina [93.5punktā](https://likumi.lv/ta/id/298327#p93.5)minētajai personai ar invaliditāti, kurai:

93.6 1. saskaņā ar individuālo sociālās aprūpes vai sociālās rehabilitācijas plānu multidisciplinārā komanda ir noteikusi ABA pakalpojuma nepieciešamību Deinstitucionaizācijas programmas ietvaros;

93.6 2. ir JSLP sociālā darbinieka atzinums par sociālā pakalpojuma nepieciešamību.”.

* 1. Papildināt ar 5.15.1 nodaļu šādā redakcijā:

“**5.15.1 Silto smilšu nodarbību pakalpojums**

96.1 Silto smilšu nodarbību pakalpojuma mērķis ir nodrošināt personas ķermeņa un sīkās muskulatūras stimulāciju, organisma pašregulācijas attīstīšanu, uzvedības traucējumu, tajā skaitā nedrošības un baiļu sajūtas mazināšanu, kognitīvo (izziņas) procesu un koncentrēšanās spēju sekmēšanu, jaunu prasmju veidošanu un esošo prasmju nostiprināšanu bērnam ar funkcionāliem traucējumiem vecumā no 3 (trijiem) gadiem līdz 18 (astoņpadsmit) gadu vecuma sasniegšanai.

96.2 Silto smilšu nodarbību pakalpojumu nodrošina personai, kurai saskaņā ar:

96.2 1. individuālo sociālās aprūpes vai sociālās rehabilitācijas plānu multidisciplinārā komanda ir noteikusi minētā pakalpojuma nepieciešamību Deinstitucionalizācijas programmas ietvaros;

96.2 2. ir JSLP sociālā darbinieka atzinums par minētā pakalpojuma nepieciešamību.

96.3 Lai saņemtu silto smilšu nodarbību pakalpojumu, personas likumiskais pārstāvis iesniedz JSLP iesniegumu un šādus dokumentus:

96.3 1. ārstējošā ārsta izsniegtu atzinumu “Izraksts no stacionāra pacienta/ambulatorā pacienta medicīniskās kartes” (veidlapa Nr.027/u) par personas veselības stāvokli un Silto smilšu nodarbību pakalpojuma nepieciešamību;

96.3 2. personas likumiskā pārstāvja, izņemot vecākus, apliecinājumu par tiesībām pārstāvēt nepilngadīgo personu.

 96.4  Silto smilšu nodarbību pakalpojums ietver:

96.4 1. 12 (divpadsmit) nodarbības, ja minēto pakalpojumu saņem pirmreizēji;

96.4 2.  līdz 7 (septiņām) nodarbībām, ja minēto pakalpojumu saņem atkārtoti pēc 12 (divpadsmit) mēnešiem.”.

* 1. Papildināt 123.1.apakšpunktu aiz vārda “maznodrošinātu” ar vārdiem “vai krīzes situācijā nonākušu”.
	2. Izteikt 150.punktu šādā redakcijā:

“150. Ģimenes asistenta pakalpojumu ir tiesīga saņemt:

150.1. no 4 (četrām) līdz 12 (divpadsmit) stundām nedēļā:

150.1.1. ģimene, kurai ir konstatēts noteikumu 149.punktā minēto sociālo prasmju trūkums;

150.1.2. persona pēc ārpusģimenes aprūpes pakalpojuma beigām līdz 24 (divdesmit četru) gadu vecumam, kurai ir konstatēts sociālo prasmju trūkums mājsaimniecības vadīšanā un sadzīves organizēšanā;

150.2. no 4 (četrām) līdz 30 (trīsdesmit) stundām nedēļā pilngadīga persona ar I vai II invaliditātes grupu ar garīga rakstura traucējumiem, kurai individuālajā atbalsta plānā Deinstitucionalizācijas programmas ietvaros ir noteikts ģimenes asistenta pakalpojums.”.

2. Noteikumi stājas spēkā likuma “[Par pašvaldībām](https://likumi.lv/ta/id/57255-par-pasvaldibam)” [45.pantā](https://likumi.lv/ta/id/57255-par-pasvaldibam#p45) noteiktajā kārtībā.

Jelgavas pilsētas domes priekšsēdētājs A.Rāviņš